John Davis (sanger)

John Davis (født 31. august 1954 i Anderson i Sør-Carolina i USA, død 24. mai 2021 i Nürnberg i Tyskland) var en amerikansk sanger.

I forbindelse med militærtjenesten kom Davis i 1975 til Vest-Tyskland.

Han slo seg ned i Vest-Tyskland og ble en aktiv musiker. Han var backupsanger for Milli Vanilli; og sammen med andre backupvokalister stod han for den ekte stemmen i den skandaløse gruppen. Han sang Girl You Know It's True (1989).

Under sitt eget navn lanserte Davis albumene Joker (1980), Shake It - Make It Loose (1984) og med Frank Farian som produsenter Still Be Loving You (1990) og Runnin' Back To You (2010) med gitaristen Roland Müller. Det kom også noen singler. Davis opptrådte også med Thilo Wolff Big Band og Nürnbergersymfonikerne.

Davis' siste bosted var i Landkreis Fürth i Bayern. I desember 2020 sang Davis på helikopterlandeplassen for ansatte ved Standort Nord av Klinikum Nürnberg. 

Davis døde 24. mai 2021 i Nürnberg, i en alder av 66, av covid-19.

Referanser

Sangere fra USA
Personer fra Anderson County i Sør-Carolina
Dødsfall relatert til covid-19 i Tyskland